Temasek Holdings

Temasek Holdings Pte. Ltd. (atau Temasek) ialah sebuah syarikat pegangan Singapura, dimiliki oleh Pemerintah Singapura. Diperbadankan pada 25 Jun 1974 sebagai Commercial Investment Company (Syarikat Pelaburan Komersial), Temasek memiliki dan menguruskan nilai portfolio $313 bilion (pada 31 Mac 2019), dengan penjualan $28 bilion dan pelaburan $24 bilion sepanjang tahun ini, dan pendedahan 66% kepada Asia - 26% Singapura dan 40% Asia bekas Singapura. Ia merupakan pemegang saham dan pelabur yang aktif, dan pelaburannya dipaxu oleh empat tema utama – mengubah ekonomi, meningkatkan populasi berpendapatan sederhana, memperdalam kelebihan perbandingan dan menjadi juara baru. Portofolio meliputi pelbagai sektor termasuk perkhidmatan kewangan, telekomunikasi, media dan teknologi, pengangkutan dan industri, sains hayat dan agribisnis, pengguna dan harta tanah, tenaga dan sumber, serta dana pelbagai sektor. Beribu pejabat di Singapura, Temasek mempunyai pasukan multinasional seramai 800 orang, di 11 pejabat global termasuk dua pejabat di Beijing, dan satu pejabat setiap satunya di Shanghai, Mumbai, Hanoi, London, New York, San Francisco, Mexico City, Washington, D.C., dan Sao Paulo.

Temasek berbeza dengan banyak dana kekayaan berdaulat kerana kebanyakannya melabur dalam ekuiti, merupakan pemilik banyak aset, dan membayar cukai seperti firma pelaburan komersial lain.

Temasek mempunyai penarafan kredit “AAA/Aaa” oleh Standard & Poor's Global Ratings dan Moody's Investors Service sejak penarafan pertama mereka pada 2004. Temasek juga telah memperoleh markah suku tahunan yang sempurna pada Indeks Ketelusan Linaburg-Maduell, ukuran keterbukaan dana pelaburan milik kerajaan.

 Sejarah 
Dalam awal 1960-an, Pemerintah Singapura mengambil saham-saham dalam pelbagai syarikat tempatan, dalam sektor-sektor seperti perkilangan dan pembinaan kapal. Sebelum penggabungan Temasek Holdings dalam tahun 1974, saham-saham ini telah dipegang oleh Kementerian Kewangan (kementerian berkenaan menjadi pemegang tunggal saham Temasek).

Dalam penambahan kepada Temasek, Pemerintah Singapura mempunyai satu lagi cabang pelaburan lain iaitu Perbadanan Pelaburan Kerajaan (Government Investment Corporation, GIC) yang melabur simpanan luar negara kerajaan.

Ho Ching dilantik sebagai pengarah eksekutif Temasek pada tahun 2002. Beliau merupakan isteri kedua Lee Hsien Loong yang telah menjadi Perdana Menteri Singapura sejak 2004.

 Pelaburan 
Sehingga 2004, ia mempunyai saham-saham dalam banyak syarikat Singapura yang terbesar, seperti SingTel, DBS Bank, Singapore Airlines, PSA International, SMRT Corporation, Singapore Power dan Neptune Orient Lines. Ia juga memegang pelaburan-pelaburan dalam ikon-ikom awam seperti Raffles Hotel dan Singapore Zoo. Ia juga memegang dalam Singapore Pools, satu-satunya syarikat pertaruhan di Singapura. Pada 14 Oktober 2004, ia mengumumkan bahawa ia menutup operasi ibu pejabat Singapore Technologies dan mememindahkan aset-asetnya ke dalam Temasek.

Kira-kira separuh aset terurusnya dari luar Singapura dan aset ini termasuklah kepentingan dalam syarikat-sarikat telekomunikasi seperti Telekom Malaysia. Syarikat ini juga telah mengambil kepentingan dalam institusi kewangan asing seperti PT Bank Danamon di Indonesia dan NIB Bank di Pakistan. Syarikat-syarikat berkait Temasek (Temasek-linked companies, TLCs) juga mengadakan portfolio sejagat yang luas seperti pemilikan Singtel terhadap syarikat telekomunikasi Australia iaitu Optus, kepentingan 49% Singapore Airlines di Virgin Atlantic.

Walaupun 75% saham Temasek berada di Singapura, syarikat ini mempunyai sasaran untuk mengurangkannya kepada hanya sepertiga. Sepertiga lagi akan berada di pasaran maju dan sepertiga yang terakhir dirancang sebagai pelaburan di ekonomi-ekonomi membangun. Temasek Holdings dikatakan mempunyai aset yang bernilai melebihi $100 billion.

Kini, Temasek Holdings dijangka memasuki pasaran NBFC di India di samping menyasari SME dan kredit langsung pengguna. Temasek telah pun membuka sebuah pejabat di Mumbai dengan mengapungkan anak syarikat yang dimiliki sepenuhnya yang bernama First India Credit Ltd. 

Kewangan dan Perbankan
 DBS Group Holdings (28% setakat 2007)
 PT Bank Danamon Indonesia (pautan) (59% setakat 2007)
 PT Bank Internasional Indonesia (pautan ) (34% setakat 2007)
 Hana Financial (10% setakat 2007)
 ICICI Bank (10% setakat 2007)
 Fullerton Fund Management
 China Minsheng Banking Corporation
 China Construction Bank (6%) (31/03/07)
 Bank of China (5% setakat 2007)
 NIB Bank Pakistan (72.6%) (7/7/05)
 Standard Chartered Bank (18%) 
 E.Sun Financial Holding Company (6%)
 Barclays Bank (2.1%)
 Merrill Lynch (sehingga 9.9%)

Syarikat Telekomunikasi dan Media
 MediaCorp (80% setakat 2007)
 Singapore Press Holdings
 Singapore Telecommunications (56% setakat 2007)
 Shin Corporation (42% setakat 2007)
 ST Telemedia (100% setakat 2007)
 Telekom Malaysia (5% setakat 2004)
 TeleSystem (2.6%)
 Media Prima Berhad

Pelbagai Industri
Singapore Technologies (pautan )
Keppel Corporation 
SembCorp Industries

Pengangkutan dan Logistik
 PSA International (100% setakat 2007)
 SIA (55% setakat 2007)
 Jetstar Asia Airways (19% setakat 2004)
 Tiger Aviation (11% setakat 2003)
 SpiceJet
 Neptune Orient Lines (66% setakat 2007)
 SMRT Corporation (55% setakat 2007)

Harta Tanah
 CapitaLand (40% setakat 2007) 
 Mapletree Investments (100%) (pautan)
 Keppel Land (pautan)
 The Ascott Group (pautan)
 Raffles Holdings 

Infrastruktur, Perindustrian dan Kejuruteraan  
 Keppel Corporation (21%)
 Singapore Technologies Engineering (53%)
 SembCorp Industries (49%)

Tenaga dan Sumber-sumber
 Singapore Power (100%)
 PowerSeraya (100%) (pautan)
 Senoko Power (100%) (pautan )
 Tuas Power (100%) (pautan )
 City Gas
 Gas Supply
 China Power

Teknologi
 Chartered Semiconductor Manufacturing (60%)
 STATS ChipPAC (83%) (31 Mei 2007) (pautan)

Pengguna dan Gaya Hidup
 Wildlife Reserves Singapore (88%) 
 Fraser and Neave (15%)
 Singapore Food Industries (70%)

Farmaseutikal
 Quintiles (16% setakat 2004)
 Matrix Laboratories (14% setakat 2004)

Sumber: Temasek Holdings

 Pendapatan 
Untuk memenuhi keperluan undang-undang mengeluarkan bon untuk mengutip wang daripada orang awam, Temasek melaporkan akaunnya kepada umum buat pertama kalinya dalam sejarah 30 tahunnya pada 12 Oktober 2004. Keuntungan bersihnya ialah S$7.4 bilion (US$4.4 bilion) pada hasil S$56.5 bilion untuk tahun kewangan yang tamat pada Mac 2004. Keuntungan 2003 Temasek ialah S$241 juta pada hasil S$49.65 bilion dalam tahun kewangan terdahulu, manakala keuntungan 2002 Temasek ialah S$4.92 bilion pada hasil S$42.56 bilion.
Laporan tahun 2004 menyatakan bahawa Temasek menguruskan aset yang bernilai S$90. Aset ini mewakili jumlah purata pulangan pemegang saham sebanyak 18% setahun demi setahun sejak 1974. Pulangan pada tahun ini agak menimbulkan tengkarah lantaran purata pulangan merangkumi sejarah 30 tahun syarikat ini hanyalah sekitar 3%, jauh di bawah purata industri. Syarikat Berkaitan Kerajaan (GLC) kekurangan ketelusan. Contohnya, Temasek tidak pernah membuka bukunya sehinggalah 2005. Standard & Poor's menetapkan Temasek Holdings kredit AAA untuk "syarikat terbaik". Ketika laporan ini ditulis, saham Temasek yang pelbagai memegang sepertiga pelaburan pasaran saham Singapura sesama saham-saham tersebut.

 Rujukan

 Pautan luar 
 Laman web rasmi
 Singapore: Government-linked corporations face the future. Embassy of the United States, Singapore. March 2001
 GLCWatch  Website providing information on Government Linked Corporations

Kategori:Syarikat milik kerajaan di Singapura
Kategori:Syarikat pelaburan Singapura
Kategori:Syarikat yang ditubuhkan pada 1975
Kategori:Dana kerajaan dan pencen